S-264/2009

Mál þetta höfðaði lögreglustjórinn á Snæfellsnesi með ákærum 23. nóvember 2009 og á hendur ákærða, V-kk-þgf E-kk-þgf J-kk-þgf, kt. …, Fagurhól 4 í Grundarfjarðarbæ. Málið var dómtekið 8. mars 2010.

Í ákæruskjali segir að málið sé höfðað gegn ákærða fyrir líkamsárás, en ákærða er gefið að sök „að hafa aðfaranótt sunnudagsins 11. október 2009, framan við veitingahúsið Krákuna í Grundarfjarðarbæ, slegið J-kk-þf Þ-kk-þf G-kk-þf, kennitala …, tvisvar sinnum í andlitið með þeim afleiðingum að hann féll í jörðina og hlaut smá skrámur á vinstri öxl, vinstri mjöðm og í báða lófa, bólgu og mar við vinstra auga og það brotnaði úr hægri framtönn í efri góm.

Telst háttsemi ákærða varða við 1. mgr. 217. gr. almennra hegningarlaga nr. 19/1940

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa: J-kk-nf Þ-kk-nf G-kk-nf krefst skaða- og miskabóta úr hendi sakbornings að fjárhæð kr. 1.072.227,- auk vaxta samkvæmt 7. gr. vaxtalaga nr. 38/2001 frá tjónsdegi til 4. nóvember 2009 en síðan dráttarvaxta samkvæmt III. kafla vaxtalaga til greiðsludags.“

Málið er einnig höfðað á hendur ákærða með ákæru lögreglustjórans á Snæfellsnesi 17. desember 2009. Í því ákæruskjali segir að málið sé höfðað gegn ákærða „fyrir eftirtalin brot:

I.

Fyrir líkamsáras með því að hafa aðfaranótt laugardagsins 25. júlí 2009, framan við félagsheimilið við Sæból í Grundarfjarðarbæ, slegið H-kk-þf G-kk-þf E-kk-þf, kt. …, í andlitið með þeim afleiðingum að hann marðist og bólgnaði á enni, í augnkrók og kinnbeini vinstra megin og hlaut blóðnasir.

Telst háttsemi ákærða varða við 1. mgr. 217. gr. almennra hegningarlaga nr. 19/1940.

II.

Fyrir áfengislagabrot með því að hafa aðfaranótt sunnudagsins 26. júlí 2009, verið ölvaður með óspektir við veitingahúsið Krákuna Grundarfjarðarbæ, og að hafa hlaupið undan lögreglu og falið sig og síðar að hafa svarað spurningum lögreglu með útúrsnúningum þannig að færa varð hann í handjárnum á lögreglustöðina í Grundarfirði.

Telst háttsemi ákærða varða við 21. sbr. 27. gr. áfengislaga nr. 75/1998 og 1. mgr. 2. gr. og 1. mgr. 3. gr. lögreglusamþykktar fyrir Grundarfjarðarbæ nr. 636/2008.

III.

Fyrir líkamsárás með því að hafa aðfaranótt föstudagsins 6. nóvember 2009, framan við félagsheimilið við Sæból í Grundarfjarðarbæ, skallað S-kk-þf S-kk-þf P-kk-þf, kt. …, í höfuðið með þeim afleiðingum að hann fékk stórt mar vinstra megin hliðlægt á höfði

Telst háttsemi ákærða varða við 1. mgr. 217. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Af hálfu ákæruvaldsins hefur verið fallið frá ákæruhluta II í ákæru 17. desember 2009. Að þessu gættu hefur ákærði játað afdráttarlaust þau brot sem honum hafa verið gefin að sök og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála, nr. 88/2008. Samkvæmt þessu verður ákærði sakfelldur samkvæmt ákæru 23. nóvember 2009 og ákæruhluta I og III í ákæru 17. desember sama ár, en þessi brot eru réttilega heimfærð til refsilaga í ákærum.

Ákærði var 18 ára að aldri þegar hann framdi brotin og með hreint sakavottorð. Að því gættu þykir refsing hans hæfilega ákveðin 60 daga fangelsi en rétt þykir að fresta fullnustu refsingarinnar og falli hún niður að tveimur árum liðnum frá uppkvaðningu dómsins haldi ákærði almennt skilorð 57. gr. almennra hegningarlaga með síðari breytingum.

Ákærði hefur krafist þess að bótakröfur J-kk-ef Þ-kk-ef G-kk-ef verði vísað frá dómi þar sem hún fullnægi ekki formkröfum laga um meðferð sakamála, nr. 88/2008. Einkaréttarkröfu í sakamáli ber að gera úr garði í samræmi við 2. mgr. 173. gr. laganna, auk þess sem kröfunni skulu fylgja þau gögn sem varða málatilbúnað kröfuhafa og ekki liggja þegar fyrir í málinu, sbr. 3. mgr. sömu greinar. Krafa brotaþola er að stórum hluta reist á áætluðum tannlæknakostnaði. Einnig er krafa um tjón á fötum og um þjáningarbætur ekki studd viðhlítandi gögnum. Að þessu gættu og að virtum málatilbúnaðinum að öðru leyti þykir óhjákvæmilegt að vísa kröfunni frá dómi.

Með vísan til 1. mgr. 218. gr. laga nr. 88/2008 verður ákærða gert að greiða sakarkostnað samkvæmt yfirliti ákæruvalds og ákvörðun dómsins um málsvarnarlaun verjanda, sem ákveðin eru að meðtöldum virðisaukaskatti, svo sem greinir í dómsorði. Jafnframt verður ákærða gert að greiða ferðakostnað verjanda.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærði, V-kk-nf Ö-kk-nf J-kk-nf, sæti fangelsi í tvo mánuði en fullnustu refsingarinnar er frestað og falli hún niður að tveimur árum liðnum frá uppkvaðningu dómsins haldi ákærði almennt skilorð 57. gr. almennra hegningarlaga með síðari breytingum.

Einkaréttarkröfu J-kk-ef Þ-kk-ef G-kk-ef er vísað frá dómi.

Ákærði greiði 142.736 krónur í sakarkostnað, þar með talin málsvarnarlaun skipaðs verjanda síns, S-kk-ef K-kk-ef K-kk-ef, héraðsdómslögmanns, 100.400 krónur og ferðakostnað verjandans 20.436 krónur.

B-kk-nf B-kk-nf